מרטין ג'רוויס

מרטין ג'רוויס, OBE (באנגלית: Martin Jarvis; נולד ב-4 באוגוסט 1941) הוא שחקן אנגלי, שהייתה לו קריירה מגוונת בקולנוע ובטלוויזיה, עם זאת הוא מוכר בעיקר בזכות תפקידי הדיבוב והקריינות ברדיו ובספרי שמע.

ביוגרפיה
ג'רוויס נולד בצ'לטנהאם שבגלוסטרשייר, בנם של דניס הארי ג'רוויס ושל מרגוט ליליאן סקוטניי. הוא גדל בסאות' נורווד ובסנדרסטיד שבדרום קרוידון.

ג'רוויס התחנך בבית הספר העצמאי "ויטגיפט סקול" בקרוידון שבדרום לונדון, ולמד משחק באקדמיה המלכותית לאמנות הדרמה (RADA). ב-RADA זכה ג'רוויס בפרס ואנברוג ובמדליית כסף.

ג'רוויס הופיע בהפקות תיאטרון רבות בלונדון ובחו"ל. ב-2006 שיחק לצידן של דיאנה ריג ונטשה מקאלהון במחזה "Honour" מאת ג'ואנה מארי-סמית' בתיאטרון ויינדהם שבלונדון.

הוא הקליט את הספר "בין שתי ערים" מאת צ'ארלס דיקנס עבור חברת "Chivers Audio Books" שהוציאה אותו לאור על גבי קלטות אודיו, ומאוחר יותר ההקלטה יצאה לאור בהוצאת ברנס אנד נובל על גבי תקליטורים.

רדיו
ג'רוויס השתתף במשך שנים רבות בתוכניות רבות של רדיו ה-BBC, בעיקר בתוכניות של BBC Radio 4. בשנות השמונים של המאה העשרים קרא ג'רוויס, בתוכנית של רדיו 4, עיבוד לטורים הקומיים שכתב הסופר מייקל פריין  לעיתונים הגרדיאן והאובזרבר. הוא משחק בקביעות בדרמות רדיופוניות ובקריאה של קטעי ספרות, גם קומיים וגם רציניים. בעיבוד ל"Mind Your Pantheon" מאת דייוויד מאמט גילם ג'רוויס את סטארבו. בין שאר הופעותיו הייתה קריאה של סדרת הסיפורים "Just William" מאת ריצ'מל קרופטון , שהבליטה את יכולותיו הקוליות. עוד השתתף בקריאת סדרת "בילי באנטר" מאת פרנק ריצ'רדס. הוא היה מושא לסאטירה בתוכנית החיקויים "Dead Ringers" בביצוע של מארק פרי, שהדגיש את עובדת היותו כביכול בכל מקום ובכל זמן בתוכניות הרדיו של רדיו 4.

בארצות הברית השתתפו ג'רוויס ואשתו רוזלינד איירס בתסכיתים יחד עם "L.A. Theater Works" ועם "Hollywood Theater of the Ear".

ב-2011 הופיע ג'רוויס בעיבוד של רדיו 4 למחזה "In Praise of Love" מאת טרנס רטיגן .

טלוויזיה
הופעתו הראשונה של ג'רוויס בטלוויזיה הייתה ב-1965 בפרק " The Web Planet" בסדרה המדע בדיוני "דוקטור הו" של ה-BBC בתפקיד היליו, הקפטן של המנופטרה. הוא זכה להכרה כשהופיע בתפקיד ג'ון בסדרת הדרמה של ה-BBC משנת 1967, עיבוד לספרי "ההגדה לבית פורסייט". עוד שיחק בתפקיד הראשי בסדרה "ניקולס ניקלבי" מ-1968 ובתפקיד אוריה היפ בעיבוד משנת 1974 לרומן "דייוויד קופרפילד", ובשנים 1978 - 1980 הופיע בתפקיד הראשי בסיטקום "Rings on Their Fingers" לצדה של דיאן קין. ב-1993 השתתפה בסדרת הדרמה "Scarlet and Black" בכיכובם של יואן מקגרגור ורייצ'ל וייס. ב-2002 שיחק ב-"Bootleg", מיני-סדרה לילדים של ה-BBC.

פעמים אחדות השתתף ג'רוויס בתפקיד אורח בסדרה "דוקטור הו". ב-1965 שיחק לראשונה בפרק "The Web Planet", אחר כך בתפקיד ד"ר באטלר בפרק "Invasion of the Dinosaurs" והתפקיד המועדף עליו היה המושל של כוכב וארוס בפרק "Vengeance on Varos" בשנת 1985. בנוסף הופיע בהפקת אודיו ספין-אוף של "דוקטור הו" בשם "Jubilee" לצדה של אשתו.

בטלוויזיה האמריקאית שיחק בסדרות כמו "רצח במשיכת קולמוס", "ווקר" ומאוחר יותר בסדרה "סטארגייט אטלנטיס" ובסדרה "מספ7ים".

ג'רוויס דיבב דמויות שונות בסדרות אנימציה כמו "ההרפתקאות של בילי ומנדי" (בה החליף את השחקן דייוויד וורנר בתפקיד נרגל) ובסדרה "ג'וניפר לי".
בשנת 2002 דיבב את הדמות ג'ון דרד בסדרת הטלוויזיה "מקס סטיל". עוד דיבב את כל הדמויות בסדרת הסטופ-מושן " Huxley Pig" והיה המספר במחזה "הסערה" מתוך הסדרה המצוירת על מחזותיו של שייקספיר, "Shakespeare: The Animated Tales".

ב-1999 היה ג'רוויס אורח תוכנית הטלוויזיה "אלה הם חייך" של ה-BBC.

ביולי 2008 הופיע ג'רוויס בסדרה "The Bill" של רשת ITV. באפריל 2010 החל לשחק באופרת הסבון של ה-BBC "איסטאנדרס" בתפקיד העיתונאי הארווי פרימן.

ב-2014 הופיע ג'רוויס בפרק בסדרה "חוק וסדר: בריטניה" בתפקיד אריק צ'נדלר, אדם שנעצר והואשם ברצח.

קריינות ודיבוב
ג'רוויס היה המספר בסדרת הטלוויזיה "Just William" של ה-BBC. ב-2011 הקליט את ספר השמע "הנסיך המאושר ואגדות אחרות" מאת אוסקר ויילד.

ב-2007 השתתף בפעם הראשונה בקולות במשחק וידאו, וגילם את הכרוניקאי בסדרת המשחקים "Spyro the Dragon". הוא גילם את הדמות אדמירל זאאל'קוריס ואס קוויב קוויב במשחק "Mass Effect 2" (ב-2010) ובמשחק "Mass Effect 3" (ב-2012). עוד דיבב את אלפרד פניוורת' במשחק הווידאו משנת 2011, "באטמן: ארקהם סיטי", וחזר לגלם את אותה דמות ב-2013 במשחק "באטמן ארקהם אוריג'ינס". ב-2011 השתתף ג'רוויס גם במשחק הרשת "Star Wars: The Old Republic".

ג'רוויס גם הקליט ספרים פרי עטו של פ. ג. וודהאוס, וזכה על עבודתו בפרס "Audie". כן הקליט לספר שמע את שלושה בסירה אחת של ג'רום ק. ג'רום.

בקומדיה "ראלף ההורס" של אולפני ההנפשה של וולט דיסני שיחק ג'רוויס בתפקיד סייטין, אחד מהנבלים בקבוצה עם ראלף (ג'ון סי. ריילי).

ב-2014 גילם ג'רוויס שוב את דמותו של אלפרד פניוורת' בסרט "באטמן: מתקפה על ארקהם", כמו גם במשחק "באטמן ארקהם נייט" האחרון בסדרת המשחקים "באטמן: ארקהם" שיצא ב-2015.

חיים אישיים
ב-23 בנובמבר 1974 התחתן ג'רוויס עם השחקנית רוזלינד איירס . יש לו שני בנים מנישואים קודמים. את איירס הכיר כששיחקו ביחד במחזה "המלט" והיא גילמה את אופליה. ג'רוויס ואשתו מנהלים חברת הפקה לרדיו "Jarvis & Ayres Productions", שהפקותיה משודרות לעיתים קרובות ברדיו 4 של ה-BBC.

בשנת 2000 הוענק לו תואר קצין מסדר האימפריה הבריטית (OBE). הוא הוציא לאור ספר זכרונות בשם "Acting Strangely: A Funny Kind of Life" ().

ג'רוויס מתגורר בלונדון ובלוס אנג'לס.

פילמוגרפיה
 שנה שם שם באנגלית תפקיד הערות 1965 דוקטור הו Doctor Who בפרק "The Web Planet" 1966 Secrets of a Windmill Girl מייק, מנהל במה 1967 ההגדה לבית פורסייט The Forsyte Saga ג'וליון (ג'ון) פורסייט 1967 Jackanory המספר סדרת טלוויזיה לילדים 1968 ניקולס ניקלבי Nicholas Nickleby ניקולס ניקלבי  1970 The Last Escape לוטננט דונלד וילקוקס סרט קולנוע אמריקני/גרמני 1970 Taste the Blood of Dracula ג'רמי סקר סרט אימה בריטי 1972 אבן הירח The Moonstone גודפרי אייבלווייט מיני-סדרה 1974 משפחת פאליסר The Pallisers פרנק גרייסטוק 1974 דוקטור הו Doctor Who בפרק "Invasion of the Dinosaurs" 1978 Rings on Their Fingers אוליבר פרייד סיטקום של ה-BBC 1980 Breakaway מפקח בילוש סם הרווי 1981 הבונקר The Bunker יוהנס הנטשל סרט טלוויזיה 1985 דוקטור הו Doctor Who בפרק " Vengeance on Varos" 1987 The Reluctant Dragon סרט דיסני 1988 באסטר Buster קומדיה רומנטית 1988 Huxley Pig דיבוב 1988 רמפול Rumpole of the Bailey 1990 The Fool of the World and the Flying Ship דיבוב 1991 המפקח מורס Inspector Morse 1992 Shakespeare: The Animated Tales סדרת טלוויזיה; דיבוב 1994 The Tick סדרת טלוויזיה; דיבוב 1994 Fourways Farm סרט סטופ מושן; דיבוב 1995 The Queen's Nose פרנק סדרת טלוויזיה של ה-BBC 1996 ריצ'י ריץ' Richie Rich דיבוב 1996 Testament: The Bible in Animation סדרת טלוויזיה 1996 Space: Above and Beyond סדרת טלוויזיה 1996 A Touch of Frost סדרת טלוויזיה 1997 טיטניק Titanic סר קוזמו דאף-גורדון 1997 Extreme Ghostbusters דיבוב 2000–2003 Max Steel דיבוב 2000 לורנה דון Lorna  Doone ג'רמי סטיקלס סרט טלוויזיה 2000 Jackie Chan Adventures סדרת טלוויזיה; דיבוב 2003–2008 ההרפתקאות של בילי ומנדי The Grim Adventures of Billy and Mandy 2003 Robin Hood: Defender of the Crown משחק וידאו; דיבוב 2005 ג'וניפר לי The Life and Times of Juniper Lee דיבוב 2006 אראגון Eragon 2007 סטארגייט אטלנטיס Stargate: Atlantis דאבוס 2007 The Legend of Spyro: The Eternal Night משחק וידאו 2008 The Legend of Spyro: Dawn of the Dragon משחק וידאו 2009 Dragon Age: Origins משחק וידאו 2010 איסטאנדרס EastEnders 2010 Mass Effect 2 Mass Effect 2 אדמירל זאאל'קוריס ואס קוויב קוויב משחק פעולה 2011 באטמן: ארקהם סיטי Batman: Arkham City אלפרד פניוורת' משחק וידאו 2011 Cars 2: The Video Game פין מק'מיסיל משחק וידאו 2011 Star Wars: The Old Republic תפקידים שונים משחק וידאו 2012 Mass Effect 3 Mass Effect 3 אדמירל זאאל'קוריס ואס קוויב קוויב משחק וידאו 2012 ראלף ההורס Wreck-It Ralph דיבוב 2013 Endeavour הנרי ברום סדרת טלוויזיה 2013 באטמן ארקהם אוריג'ינס Batman: Arkham Origins אלפרד פניוורת' 2013 By Any Means 2014 Batman: Assault on Arkham אלפרד פניוורת' סרט אנימציה 2015 Batman: Arkham Knight אלפרד פניוורת' משחק וידאו

קישורים חיצוניים

 ראיון בעיתון הגרדיאן
 פילמוגרפיה ותמונות של מרטין ג'רוויס

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קצינים במסדר האימפריה הבריטית
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1941